text: Alvorlig bilulykke
  19 marts 2010 kl. 10.15
  Fem blev kvæstet ved et frontalt bilsammenstød mellem Sønderborg og Aabenraa i aftes.
  Et frontalt bilsammenstød ved Vester Sottrup mellem Sønderborg og Aabenraa har sendt fem mennesker på hospitalet.
  Hårdest kvæstet er en 26-årig gravid kvinde, der natten til fredag var på operationsbordet på sygehuset i Flensborg, fortæller vagtchefen hos Syd- og Sønderjyllands Politi.
  De øvrige kvæstede er bragt til sygehuse i Aabenraa og Kolding.
  Ulykken skete, da en bil med en 43-årig mand og 45-årig kvinde af ukendte grunde kom over i den modsatte bane på Aabenraavej og tørnede sammen med en modkørende bil.
  Her sad den 26-årige kvinde sammen med en 31-årig mand og en fireårig dreng. Her til formiddag fortælle Syd- og Sønderjyllands Politi at de fem personer alle er udenfor livsfare.
  